Pterorhinus

Pterorhinus estas genro de paseroformaj birdoj el familio Lejotriĥedoj. Ĝi estas apartigita de genro Garrulax kaj plejparto de la birdoj en ĝi kutime nomiĝas moktimalioj.

 Taksonomio 
La genron originale difinis angla zoologiisto Robert Swinhoe en jaro 1868, kaj li difinis ĝia tipa specio esti la stepa moktimalio (Pterorhinus davidi). La nomo de la genro estas kunmetaĵo de grekaj vortoj pteron ("plumo") kaj rhinos ("nazotruoj").

Baldaŭ poste la genro estis nuligita kaj ĝiaj specioj translokiĝitaj al Garrulax, kiu dum longa tempo enhavis ĉiujn moktimaliojn. Nur en 2018, post publikigo de detala molekula esploro, kiu pruvis parafiletikecon de tiama Garrulax, oni decidis restarigi la genron kaj translokigi tien birdojn parencajn al la stepa moktimalio. Alia genro restarigita tiam estis Ianthocincla. Okazis tiel, ke el la tri "branĉoj" de moktimalioj ĝuste Pterorhinus nun enhavas la plej grandan kvanton de specioj, kvankam la "baza" genro por moktimalioj estas konsiderata Garrulax. Krome, al Pterorhinus estas aldonita 4 specioj de babaksoj el tiam nuligita genro Babax.

Specioj
Laŭ la nuna sistematiko la genro enhavas 23 speciojn:
 Rufkola moktimalio, Pterorhinus ruficollis
 Kaŝtandorsa moktimalio, Pterorhinus nuchalis
 Nigragorĝa moktimalio, Pterorhinus chinensis
 Kaŝtanĉapa moktimalio, Pterorhinus mitratus
 Kaŝtankapa moktimalio, Pterorhinus treacheri
 Blankvanga moktimalio, Pterorhinus vassali
 Flavagorĝa moktimalio, Pterorhinus galbanus
 Blukorona moktimalio, Pterorhinus courtoisi – departigita el P. galbanus
 Butana moktimalio, Pterorhinus gularis
 Rufflugila moktimalio, Pterorhinus delesserti
 Blankagorĝa moktimalio, Pterorhinus albogularis
 Rufkorona moktimalio, Pterorhinus ruficeps 
 Stepa moktimalio, Pterorhinus davidi 
 Granda koluma moktimalio, Pterorhinus pectoralis
 Rusta moktimalio, Pterorhinus poecilorhynchus
 Grizflanka moktimalio, Pterorhinus caerulatus
 Bruneca moktimalio, Pterorhinus berthemyi
 Ĉina babakso, Pterorhinus lanceolatus – el Babax
 Monta babakso, Pterorhinus woodi – el Babax
 Giganta babakso, Pterorhinus waddelli – el Babax
 Tibeta babakso, Pterorhinus koslowi – el Babax
 Blankabrova moktimalio, Pterorhinus sannio
 Maska moktimalio, Pterorhinus perspicillatus

 Referencoj 

Kategorio:Paseroformaj